Vermeende renosterstropers doodgeskietFoto: www.rhinoconservation.org Reynold Thakhuli, woordvoerder van SANParke, sê ŉ vierde vermeende stroper is beseer terwyl drie vermeende stropers in hegtenis geneem is. Een van die vermeende stropers is Maandag in die Krugerwildtuin doodgeskiet en daar is op ŉ vuurwapen en renosterhoring beslag gelê. Drie vermeende stropers is later die dag naby Sabie in hegtenis geneem en daar is op ŉ vuurwapen en byl beslag gelê. Veldwagters het Dinsdag op nog ŉ groep vermeende stropers afgekom en twee doodgeskiet en een gewond. Thakhuli sê teen Maandag was daar reeds 222 renosters vanjaar vir hul horings doodgemaak.